IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 74

It-Tnejn, 2 ta' Lulju 2012 fil-5.00 pm

L-Onor.

Francis Zammit Dimech, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tnejn, 2 ta' Lulju 2012 fil-5.00 pm fil-Kamra tal-Kumitati fil-Palazz il-Belt b'din l-aġenda:-

Mozzjoni li tawtorizza l-ħruġ ta' Ordni mill-Prim Ministru dwar l-approvazzjoni tad-Deċiżjoni tal-Kunsill Ewropew tal-25 ta' Marzu 2011 li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro (Deċiżjoni tal-Kunsill 2011/99/UE).

Affarijiet oħra.

Proceedings, agenda, minutes and transcripts of the parliamentary committees docx


IL-ĦDAX-IL PARLAMENT

LAQGĦA NRU.

It-Tnejn, 2 ta' Lulju 2012

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fil-5:12 p.m.

L-Onor Francis Zammit Dimech, President tal-Kumitat, ippresieda.

PREŻENTI: Il-Viċi Prim Ministru u Ministru tal-Affarijiet Barranin, il-Ministru tal-Finanzi, l-Ekonomija u Investiment (sostitut tal-Onor Francis Agius), l-Onor Charlò Bonnici, l-Onor Leo Brincat, l-Onor Beppe Fenech Adami, l-Onor Charles Mangion (sostitut tal-Onor Owen Bonnici), l-Onor Alfred Sant (sostitut tal-Onor Luciano Busuttil) u l-Onor George Vella.

Preżenti wkoll kien hemm l-Onor Karmenu Vella.

Il-Kumitat qabel li din il-laqgħa tiġi video streamed fuq is-sit elettroniku tal-Parlament.

L-Iskrivan tal-Kumitat qal it-talba.

Il-Minuti tal-laqgħat numri 72 u 73 li saru fit-13 u l-14 ta' Ġunju 2012 kienu konfermati.

INFORMAZZJONI MILL-PRESIDENT

Il-President ippreżenta u poġġa fir-records tal-Kumitat dawn il-15-il riżoluzzjoni tal-Parlament Ewropew li ntbagħtu għall-attenzjoni tal-parlamenti nazzjonali:-

Dokument 1133 Riżoluzzjoni tal-Parlament Ewropew tat-22 ta' Mejju 2012 dwar l-Istrateġija ta' Sigurtà Interna tal-Unjoni Ewropea (2010/2308 (INI)) - P7_TA-PROV(2012)0207;

Dokument 1134 Riżoluzzjoni tal-Parlament Ewropew tat-22 ta' Mejju 2012 dwar l-approċċ tal-UE rigward id-dritt kriminali (2010/2310(INI)) - P7_TA-PROV(2012)0208;

Dokument 1135 Riżoluzzjoni tal-Parlament Ewropew tat-22 ta' Mejju 2012 dwar strateġija għat-tisħiħ tad-drittijiet tal-konsumaturi vulnerabbli (2011/2272(INI)) - P7_TA-PROV(2012)0209;

Dokument 1136 Riżoluzzjoni leġislattiva tal-Parlament Ewropew tat-22 ta' Mejju 2012 dwar il-proposta għal regolament tal-Parlament Ewropew u tal-Kunsill dwar il-ħruġ tal-muniti tal-euro (COM(2011)0295 – C7-0140/2011 – 2011/0131(COD)) - P7_TA-PROV(2012)0210;

Dokument 1137 Riżoluzzjoni leġiżlattiva tal-Parlament Ewropew tat-23 ta' Mejju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 302/2009 li jistabbilixxi pjan multiannwali għall-irkupru tat-tonn fil-Lvant tal-Atlantiku u fil-Mediterran (COM(2011)0330 – C7-0154/2011 – 2011/0144(COD)) - P7_TA-PROV(2012)0214;

Dokument 1138 Riżoluzzjoni leġiżlattiva tal-Parlament Ewropew tat-23 ta' Mejju 2012 dwar il-proposta għal regolament tal-Parlament Ewropew u tal-Kunsill dwar id-dħul gradwali aċċellerat ta' rekwiżiti ta' buq doppju jew ta' disinn ekwivalenti għal tankers taż-żejt b'buq wieħed (tfassil mill-ġdid) (COM(2011)0566 – C7-0269/2011 – 2011/0243(COD)) - P7_TA-PROV(2012)0215;

Dokument 1139 Riżoluzzjoni leġiżlattiva tal-Parlament Ewropew tat-23 ta' Mejju 2012 dwar l-abbozz ta' deċiżjoni tal-Kunsill dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn il-Komunità Ewropea u r-Repubblika tal-Możambik (18059/2011 – C7-0028/2012 – 2011/0378(NLE)) - P7_TA-PROV(2012)0216;

Dokument 1140 Riżoluzzjoni leġislattiva tal-Parlament Ewropew tat-23 ta' Mejju 2012 dwar il-proposta għal direttiva tal-Kunsill dwar sistema komuni ta' taxxa fuq it-tranżazzjonijiet finanzjarji u li temenda d-Direttiva 2008/7/KE (COM(2011)0594 – C7-0355/2011 – 2011/0261(CNS)) - P7_TA-PROV(2012)0217;

Dokument 1141 Riżoluzzjoni tal-Parlament Ewropew tal-24 ta' Mejju 2012 dwar il-ġlieda kontra l-omofobija fl-Ewropa (2012/2657(RSP)) - P7_TA-PROV(2012)0222;

Dokument 1142 Riżoluzzjoni tal-Parlament Ewropew tal-24 ta' Mejju 2012 dwar Ewropa li tuża r-riżorsi b'effiċjenza (2011/2068(INI)) - P7_TA-PROV(2012)0223;

Dokument 1143 Riżoluzzjoni tal-Parlament Ewropew tal-24 ta' Mejju 2012 b'rakkomandazzjonijiet lill-Kummissjoni dwar l-applikazzjoni tal-prinċipju ta' paga ugwali għall-ħaddiema rġiel u nisa għal xogħol ugwali jew għal xogħol ta' valur ugwali (2011/2285(INI)) - P7_TA-PROV(2012)0225;

Dokument 1144 Riżoluzzjoni tal-Parlament Ewropew tal-24 ta' Mejju 2012 dwar il-kwoti Svizzeri dwar in-numru ta' permessi ta' residenza mogħtija liċ-ċittadini tal-Polonja, il-Litwanja, il-Latvja, l-Estonja, is-Slovenja, is-Slovakkja, ir-Repubblika Ċeka u l-Ungerija (2012/2661(RSP)) - P7_TA-PROV(2012)0226;

Dokument 1145 Riżoluzzjoni tal-Parlament Ewropew tal-24 ta' Mejju 2012 dwar l-irtirar possibbli tal-Veneżwela mill-Kummisjsoi Inter-Amerikana tad-Drittijiet tal-Bniedem (2012/2653(RSP)) - P7_TA-PROV(2012)0227;

Dokument 1146 Riżoluzzjoni tal-Parlament Ewropew tal-24 ta' Mejju 2012 dwar is-sitwazzjoni tad-drittijiet tal-bniedem fl-Azerbajġan (2012/2654(RSP)) - P7_TA-PROV(2012)0228; u

Dokument 1147 Dikjarazzjoni tal-Parlament Ewropew tal-24 ta' Mejju 2012 dwar sostenn kontinwu u ikbar għall-vaċċinazzjonijiet f'pajjiżi li qiegħdin jiżviluppaw - P7_TA-PROV(2012)0230.

MOZZJONI LI TAWTORIZZA L-ĦRUĠ TA' ORDNI MILL-PRIM MINISTRU DWAR L-APPROVAZZJONI TAD-DEĊIŻJONI TAL-KUNSILL EWROPEW TAL-25 TA' MARZU 2011 LI TEMENDA L-ARTIKOLU 136 TAT-TRATTAT DWAR IL-FUNZJONAMENT TAL-UNJONI EWROPEA FIR-RIGWARD TA' MEKKANIŻMU TA' STABBILITÀ GĦALL-ISTATI MEMBRI LI L-MUNITA TAGĦHOM HIJA L-EURO (DEĊIŻJONI TAL-KUNSILL 2011/99/UE)

Il-President qiegħed fir-records tal-Kumitat kopja tad-dokumenti li ġejjin li kienu ġew ċirkolati lill-Membri:-

Dokument 1148 Kopja ta' Mozzjoni Nru. 312 dwar il-Ħruġ ta' Ordni mill-Prim Ministru dwar l-approvazzjoni tad-Deċiżjoni tal-Kunsill Ewropew tal-25 ta' Marzu 2011 li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro;

Dokument 1149 Kopja ta' tad-Deċiżjoni tal-Kunsill Ewropew tal-25 ta' Marzu 2011 li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro;

Dokument 1150 Kopja tal-opinjoni tal-Parlament Ewropew dwar l-abbozz ta' deċiżjoni tal-Kunsill Ewropew li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro;

Dokument 1151 Kopja tal-opinjoni tal-Kummissjoni Ewropea dwar l-abbozz ta' deċiżjoni tal-Kunsill Ewropew li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro;

Dokument 1152 Kopja tal-opinjoni tal-Bank Ċentrali Ewropew dwar l-abbozz ta' deċiżjoni tal-Kunsill Ewropew li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta' mekkaniżmu ta' stabbilità għall-Istati Membri li l-munita tagħhom hija l-euro.

Il-Kumitat iddiskuta l-mozzjoni li kellu quddiemu fejn ħadu sehem ukoll Dr Peter Grech, Avukat Ġenerali, u s-Sur Ivan Saliba, uffiċċjal fil-Ministeru tal-Finanzi, l-Ekonomija u Investiment.

Il-Kumitat qabel li l-President jirrapporta lill-Kamra li fil-Kumitat kien hemm qbil unanimu favur il-Ħruġ ta' din l-Ordni mill-Prim Ministru kif indikat fil-mozzjoni b'riserva min-naħa tal-Membri tal-Oppożizzjoni sabiex mar-ratifika l-Gvern ta' Malta jagħmel side letter fejn fiha jiġi ċċarat li l-Gvern Malti qiegħed jifhem li l-mekkaniżmu ta' stabbilità ma jiġix attivat biss sabiex tiġi salvagwardjata l-istabilità taż-żona tal-euro kollha imma jiġi attivat ukoll sabiex tiġi salvagwardjata l-istabilità ta' Stati Membri individwali, inklużi Stati Membri relattivament żgħar bħal Malta li ma jkollhomx impatt fuq iż-żona tal-euro kollha.

Fl-6:20 pm il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 138

It-Tlieta, 03 ta' Lulju, 2012

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tlieta, 03 ta' Lulju, 2012 fis-6.00 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni u spjegazzjoni minn ministeri, entitajiet u kumpaniji dwar fuq liema bażi xjentifika qed isir ix-xogħol fil-qasam tar-radjazzjoni elettromanjetika li tiġi mill-antenni tat-telefonija ċellulari – Continuation.

Affarijiet oħra.